Moderdag (Mudderdag, Mamadag)

**Leed**

**För miene leve Mama**

(nach der Melodie von: „Bruder Jakob“, Musik: Volksweise)

Miene leve Mama,

miene leve Mama.

Ik mag di geern, ik mag di geern.

Höör, wat ik för di singen do.

Kiek, wat ik för di danzen do.

Blots för di.

Blots för di.

**Gedicht** to ’n Rappen (1, 2, 3, Pause. Oder: pa, pa, kla, Pause)

# De Mamarap

– Mama –

Ik hebb di so leev.

Ümmer büst du dor,

wenn ik di bruuk.

Kellt mi wat,

denn helpst du mi.

Bün ik trurig,

denn trööst du mi.

Bün ik an wenen,

denn nimmst du mi in Arm.

Ümmer büst du dor,

wenn ik di bruuk. Wow!

**Dialog**

Peter: Mama, hest du mien Feddermapp sehn? De is weg!

Mama: Nee. Sowat smeckt mi nich !

Peter: Och, Mama, maak kiene blöden Witze!

Anna: Mama, wo sünd miene Footballschoh?

Wi hebbt vondoog en Punktspill.

Mama: De hebb ik verschunken.

Anna: Och, Mama, maak kiene blöden Witze!

Papa: Maria, hest du villicht mien Jack sehn?

Ik kann de eenfach nich finnen. Wo is de?

De kann doch nich weg ween!

Mama (Maria): Güstern hett dat Rode Krüüz olle Plünnen afhollt.

Papa: Dat is aver en blöden Witz. Du hest doch woll nich de Tasch

mitgeven, de neven de Döör leeg …

Mama: Nu kiek doch mal richtig na. Dor hangt doch dien Jack!

Papa: Och, wat’n Glück! Un dor hangt ok de Tasch.

Lüttje Tim kummt anlopen un nimmt Mama in’n Arm.

Lüttje Tim: Mama, Mama, allens gode to’n Moderdag.

Kiek mal, wat ik för di hebb. (en Bloom un en Fensterbild mit Blomen)

Mama: Dat is aver leev von di. Dank di, mien Lüttjen.

Papa, Anna un Peter kiekt blööd ut.

Anna: Oh, Mama, allens Gode to’n Moderdag. Ik hebb dat glatt vergeten.

Peter: Oh, Mama, wat sünd wi dösig. Ik hebb dat ok vergeten. Allens Gode! Papa: (Hollt ut de Tasch en Bloom.) Kiek, ik hebb dat nich vergeten.

Mama: Tja, Familie even!